કન્ટેઇન ફ્રી સિટી કરવા માટેના કન્સેપ્ટમાં જીએસટીની જેમ કાચુ કપાયુ હોય તેવો અનુભવ પાલિકાને પણ થવા માંડ્યો છે. એટલે, હવે ધીમે ધીમે તેમાં જરૂરી સુધારા કરવા માટેનો સંકેત આપ્યો છે. બુધવારે પાલિકામાં ઉચ્ચ અધિકારીઓ સાથેની અઠવાડિક બેઠકમાં કમિશનર એમ. થૈનારસને કન્ટેઈનર શહેરમાં જ્યાંથી ઉંચક્યા છે, તેમાંથી જે ક્રિટિકલ સ્પોટ છે, ત્યાંની સ્થિતિ અને જરૂરિયાતને જાણીને હળવા ફેરફાર કરવા માટેની તૈયારી દર્શાવી છે. એટલે, હાલમાં જે શહેરમાં અંધાધૂંધ સ્થિતિ છે, તેમાંથી કંઈકઅંશે રાહત મળે તેવું જોવાય છે.